cyanic-selkie/wikianc huggingface dataset:
המשמר הלאומי של מקסיקו
המשמר הלאומי של מקסיקו (בספרדית: Guardia Nacional de los Estados Unidos Mexicanos) היא ז'נדרמריה מקסיקנית עם סמכויות משטרה לאומיות שנוצרה בשנת 2019. המשמר הלאומי הוקם באמצעות קליטת יחידות וקצינים מהמשטרה הפדרלית לשעבר, המשטרה הצבאית ומשטרת הצי.
הקמה
לפני שהתמנה לנשיא מקסיקו, אנדרס מנואל לופס אובראדור הבטיח להוריד את הצבא מרחובות מקסיקו. זמן קצר לאחר כניסתו לתפקיד, שחרר אוברדור תוכנית להקמת המשמר הלאומי בשליטת כוחות הצבא המקסיקנים אשר יהיה אחראי על "מניעת פשע ומלחמה בו". אובראדור הצהיר כי המשמר הלאומי החדש יהיה קריטי לפתרון המשבר הביטחוני המתמשך של מקסיקו, בעקבות המלחמה בסמים.
ב-28 בפברואר 2019 הצביע הקונגרס של מקסיקו לאשר הקמת משמר לאומי בן 60,000 חברים. ב-30 ביוני 2019 הוקם רשמית המשמר הלאומי החדש.
פריסה בגבול
נשיא ארצות הברית, דונלד טראמפ, איים להעלות מכסים על מקסיקו אם זו לא תעזור לבלום את ההגירה לארצות הברית. בתחילת יוני 2019, כחלק מהעסקה עם ארצות הברית, מקסיקו הסכימה לפרוס את המשמר הלאומי שהוקם בגבול שלה עם גואטמלה. בעוד שבעבר המשמר נועד לאכוף את מדיניות ההגירה, הוא לא נועד לעשות זאת ברגע שהוכרז על הקמתו.
מבנה ופיקוד
על פי סעיף 12 לחוק המשמר הלאומי, המשמר הלאומי מאורגן בחמש דרגות פיקוד:
הארמייה הרביעית (האימפריה האוסטרו-הונגרית)
הארמייה הרביעית של הצבא האוסטרו-הונגרי, הייתה ארמייה אוסטרו-הונגרית שפעלה במלחמת העולם הראשונה.
היסטוריה
הארמייה הרביעית הוקמה בפרוץ מלחמת העולם הראשונה, ולמפקדה מונה מוריץ פון אופנברג. הארמייה לחמה בקרב גליציה ובכלל זה בקרב קומרוב ובקרב רווה שלאחריו הוחלף מפקד הארמייה ביוזף פרדיננד, ארכידוכס אוסטריה, בשל תוצאות הקרב. בהמשך השתתפה הארמייה בקרב על הוויסלה, ולאחר מכן במתקפת גורליצה-טרנוב ובקרבות הנסיגה הגדולה. בשנת 1916 הותקפה הארמייה על ידי הרוסים כחלק ממתקפת ברוסילוב, ובשנת 1918 השתתפה הארמייה בכיבוש אוקראינה על ידי מעצמות המרכז, ולאחר חתימת הסכם ברסט-ליטובסק פורקה הארמייה.
עונת 2003/2004 בליגת העל ההולנדית
עונת 2003/2004 הייתה העונה ה-48 של ליגת העל ההולנדית בכדורגל, שהיא הליגה ההולנדית הבכירה. בסיום אותה עונה זכתה אייאקס באליפות הליגה. זוולה ווולנדם ירדו לליגת המשנה.
מבנה
על ניצחון הוענקו 3 נקודות ועל תיקו נקודה בודדת. הליגה כללה 18 קבוצות, (16 ששיחקו בעונה שעברה, אליהן הצטרפו וולנדם ודן האג שעלו מליגת המשנה) ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הראשונה זכתה באליפות והקבוצה במקום ה-18 ירדה לליגת המשנה. הקבוצות במקומות 16 ו-17 התמודדו בפלייאוף ירידה בן שני בתים נגד הקבוצות שסיימו במקומות 2–7 בליגת המשנה, כאשר בכל בית שובצה קבוצה אחת מליגת העל ושלוש קבוצות מליגת המשנה. בבית פלייאוף הירידה שיחקה כל קבוצה צמד משחקים נגד כל קבוצה, בסך הכל 6 משחקים לכל קבוצה. בסיום בית פלייאוף הירידה, המנצחת בכל בית זכתה במקום בליגת העל בעונה הבאה, בעוד 6 הקבוצות הנותרות שיחקו בעונה הבאה בליגת המשנה.
מיימי גאמר
מארי ווילה "מיימי" גאמר (באנגלית: Mary Willa "Mamie" Gummer; נולדה ב-3 באוגוסט 1983) היא שחקנית אמריקאית.
ביוגרפיה
מיימי גאמר נולדה בניו יורק סיטי, ניו יורק, היא בתם של השחקנית מריל סטריפ והפסל דון גאמר. היא גדלה בעיר סולסברי, קונטיקט וגם גרה במשך חמש שנים בלוס אנג'לס, קליפורניה עם אחיה הגדול הנרי וולף גאמר ואחיותיה הקטנות, השחקנית גרייס גאמר והדוגמנית לואיזה ג'ייקובסון גאמר.
גאמר למדה בבית הספר מיס פורטרס בקונטיקט וסיימה את לימודיה בתיכון קנט עוד לפני שהמשיכה את לימודיה בתיאטרון ותקשורת באוניברסיטת נורת'ווסטרן שאותם סיימה בשנת 2005.
קריירה
כילדה צעירה, הופיעה גאמר לצד אמה בסרט "צביטה בלב" (1986) שביים מייק ניקולס, תחת השם "נטלי סטרן" על מנת לא ליצור ביקורת מצד התקשורת. בגיל 20 חודשים בלבד, קיבלה גאמר ביקורות חיוביות מצד הניו יורק טיימס.
בשנת 2005 עשתה את הופעת הבכורה שלה באוף ברודוויי לצד מייקל סי הול במחזה "מר מרמלדה" של נוח היידל, על הופעתה במחזה זכתה גאמר בפרס התיאטרון העולמי. בשנת 2007 הייתה מועמדת לפרס לוסיל לורטל על הופעתה במחזה "שפת המים". גאמר עשתה את הופעת הבכורה שלה בקולנוע בתפקיד קטן בסרט "התרמית" בכיכובו של ריצ'רד גיר. ב-2007, הופיעה גאמר לצד אמה בסרט "לפנות ערב", בסרט שיחקה גאמר את אמה כאישה צעירה לצד ונסה רדגרייב, גלן קלוז וקלייר דיינס. ב-2008 שיחקה גאמר את דמותה של סאלי אדמס במיני-סדרה של רשת HBO, "ג'ון אדמס" אשר מגוללת את סיפור חייו של נשיא ארצות הברית ה-2, ג'ון אדמס. היא עשתה את הופעת הבכורה שלה בברודוויי בטקס חשיפת המועמדויות לפרס הטוני עם ההצגה "יחסים מסוכנים" שעל הופעתה בה קיבלה תשבחות. בנוסף הופיעה בתפקיד אורח לשני פרקים בדרמה המשפטית של רשת CBS "האישה הטובה". בשנת 2010 שיחקה את דמותה של רות' לואל בסרט "The Lightkeepers" בכיכובם של ריצ'רד דרייפוס, טום ויזדום וברוס דרן. החל משנת 2011 כיכבה גאמר בדרמה הרפואית של רשת ABC "באמצע שום מקום". באפריל 2011 כיכבה גאמר בהפקת אוף ברודוויי "בית הספר לשקרים". בשנת 2012 כיכבה גאמר בדרמה הרפואית של רשת The CW "אמילי אוונס". הסדרה אמנם בוטלה בתחילת שידור העונה הראשונה אך הרשת המשיכה לשדר את כל 13 הפרקים שצולמו.
חיים אישיים
באוקטובר 2009, לאחר שנה וחצי של היכרות, גאמר התארסה לשחקן בנג'מין ווקר. הם נישאו ב-16 ביולי 2011 בבית הוריה בקונטיקט, והתגוררו בפארק סלופ, ברוקלין, ניו יורק. במרץ 2013, פורסם כי גאמר וווקר נפרדו בידידות.
תאונת המסוק בנחל בזק
תאונת המסוק בנחל בזק הייתה התרסקות מסוק מסוג בל 212, "אנפה", שהתרחשה ב-24 בספטמבר 1984, בשעת אימון. בתאונה נהרגו חמישה נוסעים ואנשי צוות, ונפצעו קשה חמשת הנוסעים ששרדו.
התאונה
ב-24 בספטמבר 1984 קיימה פלוגת מחזור מאי 1984 של בסיס האימונים החטיבתי של חטיבת גולני בנחל בזק תרגיל מרדף מוסק אחרי מחבלים. בתרגיל השתתפו גששים ומסוק בל 212 ('אנפה') שהיה אמור להטיס כוחות חסימה ומרדף במהלך התרגיל, בהתאם להתפתחויות בשטח. המסוק הגיע מבסיס חיל האוויר בחצרים. מפקד התרגיל היה סא"ל משה גבעתי, שהיה באותו הזמן מפקד בסיס האימונים של החטיבה.
המסוק שמספרו 035 הגיע למקום התרגיל בשעה 09.00 ובו שני טייסים ומכונאי מוטס. עלו עליו משה גבעתי ועוד חמישה לוחמים וקצין.
לאחר תדריך משותף לצוות המסוק ומפקדי התרגיל, המריא המסוק וטס מערבה בערוצו התלול של נחל בזק. לפתע נשמע רעש גריסה מתכתית מהמנוע השמאלי. טייסי המסוק ניסו להתרומם מערוץ הנחל ולחזור לנחות במקום שממנו המריאו עשר דקות קודם לכן. לפתע כבה גם המנוע השני. המסוק איבד גובה במהירות ובניסיון לבצע נחיתת אונס התרסק בערוץ הצר של הנחל. בהתרסקות נהרגו שני הטייסים, המכונאי המוטס ושני לוחמי גולני. גבעתי וארבעה לוחמי גולני נפצעו קשה.
בגלל ליקויים בתקשורת, הן בטייסת המסוקים והן בגולני, ובשל היות מקום ההתרסקות בקניון עמוק שאין אליו קשר עין משום דרך או כביש, לא נערכו אחריו סריקות במשך שעתיים. בשעה 14:00, לאחר ארבע שעות מההתרסקות, הגיע למקום ההתרסקות מסוק בל 212 עם צוות רפואי מיחידה 669.
ועדת חקירה שמינה מפקד חיל האוויר קבעה שסיבת ההתרסקות הייתה כשל במנוע וטעויות הטסה של הטייסים הצעירים.
אנדרטאות
בחצר המתנ"ס בשכונת נווה עופר שבתל אביב, הוקמה אנדרטה לנופלי המסוק על ידי אביו של אחד החללים, שגר בשכונה והיה פעיל במתנ"ס. האנדרטה בנויה מזנב מסוק שנתרם על ידי חיל האוויר והוצב על בסיס אבן שעליו חרותים שמות הנופלים ופרטי האסון. את האנדרטה עיצב הפסל דן רפפורט. היא נחנכה ב-24 בספטמבר 1985 במלאת שנה לאסון. באנדרטה זו שולב הזנב המקורי של מסוק 035.
אנדרטה בסגנון דומה, הוקמה באחת הכיכרות של העיר דימונה, שם התגורר המכונאי המוטס של המסוק.
קרחון לודמן
קרחון לודמן (באנגלית: Ludeman Glacier) הוא קרחון עמק, ברכס חבר העמים, בהרי המלכה מוד, באזור חוף דופק של שטח חסות רוס, שבאנטארקטיקה.
אורכו של הקרחון 24 קילומטרים.
הקרחון זורם לכיוון צפון דרך רכס חבר העמים, ונשפך אל חלקו המזרחי של קרחון בירדמור, 22 קילומטרים מצפון להר דונלדסון.
מקור השם
שמו של הקרחון ניתן לו על ידי הוועדה המייעצת לשמות אנטארקטיים.
הקרחון נקרא על שמו של לוטננט קומנדר אמט אי. לודמן (Emmert E. Ludeman), מצי ארצות הברית, שהיה הקצין האחראי על מתקני התעופה של צי ארצות הברית (the Naval Air Facility), בתחנת מקמרדו בשנת 1958.
יחסי מאוריטניה–שווייץ
יחסי מאוריטניה–שווייץ הם היחסים הדיפלומטיים הרשמיים שבין הרפובליקה האסלאמית של מאוריטניה לבין הקונפדרציה השווייצרית.
היסטוריה
בין הרפובליקה האסלאמית של מאוריטניה לבין הקונפדרציה השווייצרית מתקיימים יחסים דיפלומטיים רשמיים.
שווייץ הכירה בעצמאותה של מאוריטניה בשנת 1960 וכוננה עם המדינה הצעירה יחסים דיפלומטיים רשמיים לאחר שנה אחת של מגעים דיפלומטיים ב-1961. ב-1976, שתי המדינות חתמו על הסכם מסחר, הסכם הגנה על השקעות והסכם בנושא שיתופי פעולה טכנולוגיים וכלכליים. עם זאת, היחסים הכלכליים שבין שתי המדינות נשארו צנועים.
אף על פי שמאוריטניה אינה מדינה מועדפת לעזרה הומניטרית של שווייץ, שווייץ תומכת בארגונים לא ממשלתיים ממאוריטניה, המעורבים בסיפוק שירותי בריאות, חינוך ובאופן כללי פועלים לשיפור איכות החיים במדינה. שווייץ סיפקה אספקת מזון לקורבנות הרעב הגדול שנערך במדינה בשנות השבעים של המאה העשרים ובשנות השמונים של המאה העשרים.
היוגה סוטרות של פטנג'לי
היוגה סוטרות של פטנג'לי הן 196 אימרות פילוסופיות בסנסקריט המהוות את ספר היסוד לתרגול רוב סוגי היוגה ברחבי העולם, זה למעלה מ-2000 שנה. טקסט זה נחשב לקלאסיקה של היוגה, הוא תורגם ומתורגם לאורך המאות השונות, על ידי פילוסופים, מורים ליוגה ואנשי רוח.
פטנג'לי היה הראשון שאסף, ערך וגיבש את האזכורים והעקרונות של אימרות היוגה לידיי משנה סדורה, אף שאלה כבר אוזכרו בכתבים קדומים יותר, כגון: אופנישדות (Upanishads), הודות, ובהגאוואד גיטה (Bhagavad-Gita). בעוד ההוגים האחרים שוזרים את עקרונות היוגה באלים, סאגות סבוכות, וברעיונות שאינם מקובלים בדתות מסוימות, היוגה סוטרות של פטנג'לי כתובות באופן מתומצת, מקיף ומדויק ומצטיינות בפתיחות המשתמעת מהן. היוגה סוטרות של פטנג'לי היו לטקסט רב השפעה והפכו לאחת משש הדרשנות (האסכולות) של הפילוסופיה ההודית.
פירוש המושג "יוגה סוטרות"
סוטרה היא אמרה/פסוק/פתגם.
יוגה היא מילה הנגזרת משורש המילה הסנסקריטית: יוג', Yuj שמשמעותה להתאחד, להצטרף ומהמילה יוק, Yoke שמשמעותה לכוון, לרכז את תשומת הלב, ליישם. הכוונה היא, לפי פטנג'לי, לאיחוד בין התודעה והנשמה. יוגה היא הגבלה של תנודות התודעה, מצב בו החושים מתכנסים פנימה (לא מופרעים על ידי גרויים חיצוניים) ואין מחשבות המסיחות אותה. במצב זה התודעה שלווה ואנחנו מתמזגים עם המהות של עצמנו, לפי היוגה - הנשמה, וחווים שלווה נצחית הנקראת מצב סמדהי.
קיימות מספר דרכים למצב זה, ביניהן, הגמשת וחיזוק הגוף, שליטה בחושים ואימון האישיות, ריכוז, מדיטציה, תפילות, או השילוב בין כל אלו.
ה"יוגה סוטרות" הן אוסף של אימרות, משפטים קצרים בעלי משמעות (לעיתים חבויה), סוג של "הוראות הפעלה למתרגל", שעוסקות בלימוד, חיזוק ופיתוח הגוף הגשמי וההכרה על כל היבטיה: מחשבה, תבונה, נפש ואגו, וכן בריפוי ובהתמודדות עם מכשולים פיזיים ופנימיים, כדי להגיע למצב סמאדהי. היוגה סוטרות נועדו לשינון וזכירה בעל-פה ובשל מורכבותם ומשמעותם החבויה הם הועברו ממורה לתלמיד וזכו לפרשנויות רבות.
זהותו של פטנג'לי
הפרשנים השונים מסכימים שפטנג'לי היה אדם שחי ופעל בטווח השנים 100 ל-500 לספירה. בנוסף ליוגה סוטרות מייחסים לו את יצירת ה-Mahābhāṣya, העוסקת בעקרונות הדקדוק הסנסקריט, וכן כתבים על רפואה הודית עתיקה - איורוודה. לא ידוע הרבה על חייו הפרטיים, אך תרומתו ליוגה ולפילוסופיה ההינדית נחשבת לפנומנלית.
חלק מהמאמינים מחשיבים אותו לאל שיווה, שלבש צורת בן אנוש כדי לעזור לבני האדם. הדימוי הנפוץ ביותר שלו, בפסלים ותחריטים עתיקים הוא של גוף אדם, עם ארבע ידיים. בזוג אחד כפות הידיים מחוברות בתנוחה הקלאסית היוגיסטית: אנג'לי מודרה. היד השלישית מחזיקה את העולם והרביעית מחזיקה ספר. נחשים יוצרים כתר מעל ראשו, ומסמלים את הקשר בין רעיונותיו (שנמצאים בראשו) ובין מסירתם לתלמידיו הרבים. אמצע גופו לובש צורת נחש, וזהו בעצם הגוף שהיוגי שואף אליו: שילוב של חוזק וגמישות. משמעות השם פטנג'לי היא נפל (PAT) לתוך ידיה (ANJALI) והוא מתקשר לסיפור במיתולוגיה ההודית על נחש בעל אלף ראשים שרצה ללמד יוגה ונפל לתוך ידיה של אישה טובה שהתפללה לבן.
חלוקת הסוטרות
לכל סוטרה מספר, המציין את מספר הפרק ואת מספר הסוטרה באותו פרק. למשל מספר הסוטרה הראשונה בפרק הראשון הוא:1.1 הסוטרות מחולקות ל 4 פרקים/חלקים (Padas):
פרק ראשון: סמדהי - Samãdhi
הפרק כולל 51 סוטרות.
לאחר פתיח העוסק בהגדרת היוגה ניגש פטנג'לי לנושא המרכזי של הפרק שהוא פירוט על מצב הסמדהיׁ(Samadhi), מצב הכרה גבוה ושמו של השלב הסופי באימון היוגה. הסמדהי הוא האיבר השמיני באשטאנגה יוגה. בדרגה זו הגוף שליו לחלוטין. החושים מתכנסים פנימה, לא מגיבים לגירויים חיצוניים ואין מחשבות. לפי הסוטרות, במצב זה התודעה נחשבת לנקייה, ורק אז היא יכולה להתאחד עם הנשמה. לאחר מכן מתוארים מכשולים בתחום ההבנה, שיכולים להגרם ואיך לשלוט בהם על ידי תרגול ושליטה. הפרק מסתיים בפירוט תחושת החופש האינסופי שהמתרגל חווה במצב הסמדהי.
ציטוטים נבחרים מהפרק:
1.1 ועכשיו הוראת היוגה.
1.2 יוגה היא הגבלה של תנודות התודעה.
1.4 במקרים אחרים - צורות התנודות.
1.5 חמש התנודות - גורמות לכאב, ושאינן גורמות לכאב.
1.6 מחשבה נכונה, מחשבה מוטעית, דמיון, שינה וזיכרון.
פרק שני: סדהאנה, Sãdhana
הפרק כולל 55 סוטרות.
פירוש המילה סדהאנה הוא תרגול, אימון, לימוד. ואכן רוב הפרק עוסק בדרכים השונות לתרגול היוגה. מפורטות גם ההפרעות הרגשיות-מנטליות שיכולות להגרם מ. מאמצע עד סוף הפרק מוצג אחד הנושאים הבולטים של היוגה סוטרות: שמונת האיברים בגוף היוגה, או שמונת השלבים בתרגול היוגה תוך כדי פירוט חמישה מהם.
ציטוטים נבחרים מהפרק:
2.1 המרכיבים של קרייה יוגה הם הסתגפות (Tapas), לימוד עצמי והתמסרות לאדון כל.
2.2 מטרתה לטפח את הסמדהי, מטרתה להחליש את המכאובים.
2.3 חמשת המכאובים אי ידיעה, תחושת האני, השתוקקות, סלידה ורצון לחיות.
2.28 דרך ביצוע באברי היוגה - הטומאה נמוגה. אז זוהרת החכמה עד להכרת ההבחנה.
2.29 שמונת אברי היוגה: סייגים חיצוניים, סייגים פנימיים, תנוחות (Asana), שליטה בנשימה (Pranayama), התכנסות החושים, התרכזות, התבוננות, סמדהי.
פרק שלישי:ויבהטי, Vibhũti
הפרק כולל 56 או 55 סוטרות. פרשנים מסוימים, קרישנהמצ'ריה (Krishnamachary) בראשם משמיטים את סוטרה מספר:3.22 בפרק השלישי, בטענה שהיא מיותרת. לעומתם איינגר (Iyengar) ומלומדים נוספים מתעקשים להשאיר את הגרסה המלאה.
הפרק מתחיל בהשלמת פירוט שלושת איברי היוגה (מתוך השמונה) האחרונים, הקשים ביותר להשגה והסבר על הבידול שלהם מהאחרים. לאחר מכן מוצג הנושא המרכזי: ויבהטי (Vibhũti), פירושו המילה היא כוחות מיוחדים. הכוונה היא לכוחות והיכולות יוצאי-הדופן המופיעים אצל היוגי בעקבות האימון, ואזהרה מהתמכרות ומהיקשרות לכוחות אלו, פירות העבודה הקשה. לפי הכתוב הם יוצרים תלות ומהווים מכשול בדרך לסמדהי.
ציטוטים נבחרים מהפרק:
3.1 דהארנה היא מודעות שמיוצבת של כל מקום.
3.2 דיאנה היא המשכיות של המודעות (בנקודת תשומת הלב).
3.4 שלושתם ביחד זו סמיאמה (Samyama).
פרק רביעי: קיבליה, Kaivalya
הפרק כולל 34 סוטרות.
החלק הרביעי והאחרון דן בשלבים השונים של פסגת היוגה: החל בתודעה שקטה, דרך דרגות ההתמזגות שלה עם הנשמה, עד שהיא נבלעת בתוכה לחלוטין. השלב הסופי הוא התאחדות של הנשמה עם האלוהים - Iśvara, עם הנצחי. זהו מצב הקיבליה. אלו שחווים זאת משוחררים מכל היקשרות לעולם החומר ולכל דבר שהוא. הם במצב של חופש נצחי, ויש הטוענים מוות קליני.
ציטוטים נבחרים מהפרק:
4.1 כוחות על נובעים מלידה, מעשבי-מרפא, ממנטרה, מהסתגפות ומסמדהי.
4.22 כאשר תודעת-העל הבלתי משתנה ממלאת את התבנית של זו (התודעה)- (נוצרת) תחושת ההבנה של עצמך.
4.25 עבור זה הרואה את ההבדל (בין Sattva ל Purusha, פוסקת ההתעמקות בהיותו עצמו.
4.34 עצמאות היא חזרתם של מצבי החומר למקורם, (מפני שהם כבר) נטולי מטרה עבור העצמיות, או ביסוס כוח תודעת-העל בצורתה שלה.
אבני יסוד
מושגים בסיסיים:
העיקרון הבסיסי: בכל אחד מאיתנו קיימת נשמה. היוגי שואף להתאחד עם הנשמה. התודעה היא המרכיב של האדם הקרוב ביותר לנשמה והיא זו שיכולה להתאחד איתה. אבל כשהתודעה מבולבלת ומוסתרת על ידי חוליי ופגמי הפרקריטי (מחלות הגוף והנפש ומחשבה לא בהירה) זה לא יכול להתממש. לכן, רק כשהיוגי ירפא את הפרעות הפרקריטי שבו, תתנקה התודעה ותוכל להתאחד עם הנשמה. זו הסיבה שעל המתרגל להכיר ולטפל בכל המרכיבים שלו כאדם.
לפי הפילוסופיה היוגיסטית המרכיבים הבסיסים ביותר הם: חמשת איברי החושים - Jnanendriyas: אזניים, עיניים, אף, לשון ועור; וחמשת איברי הפעולה - Karmendriya: הפה, כפות רגליים, ידיים, איברי הרבייה, הפרשות. מעליהם נמצאת מנאס (Manas)- הנפש, Mind, החלק בתודעה שאחראי למחשבות ולרגשות מעל המנאס נמצאת התבונה, בודהי (Buddhi), האינטליגנציה הגבוהה והבהירה שבתודעה. ומעל הבודהי נמצא האני, האגו (Ahaṁkrā ) ובראש נמצאת התודעה, (Citta) בשבעה מצבים אופציונליים, תלוי בבריאות כל המרכיבים האחרים שצוינו. המצב הגבוה ביותר הוא כבר מצב סמדהי.
חמשת הקושות/מודל פנצ'מאיה
במטרה לעזור למתרגל להבין את עצמו הגדיר פטנג'לי את מרכיבי הפרקריטי של האדם בחמשה רבדים, קושות: הקושות קשורות אחת לשנייה. אם הקושה החיצונית ביותר תיפגע, היא תשפיע על הפנימית ולהפך. עיקרון הקושות הוא אחד הבולטים ביוגה סוטרות של פטנג'לי מכיוון שהן אומצו על ידי היוגה הטיפולית המודרנית ומשמשים אותה כאחד הכלים המרכזיים בטיפול. רבים מהמטפלים משתמשים גם במושג "מודל פנצ'מאיה - חמש המאיות (Pancamaya Model - The Five Mayas)".
חמש הקושות/מאיות (Kośas/Mayas). ביחס להתפתחות התודעה, והטיפול בהם לפי היוגה הטיפולית:
ההפרעות בדרך להשקטת התודעה
תמצית המכשולים השונים כפי שמוזכרים לאורך הפרקים השונים:
פטנג'לי, לא חוסך בתיאור חולשותיו של האדם, אך לצד זה גם משכיל לפרט דרכים שונות לטיפול.
הוראות הפעלה
לאורך כל הסוטרות מוזכר שבכל אחד טמונה היכולת להשיג את מטרת היוגה. הדרכים אולי שונות בין אדם אחד לשני ולכל אינדבדואל מתאים שביל אחר:
קרייה יוגה Kriyā Yoga
המשמעות היא יוגה של הפעולה והיא כוללת:
שמונת אברי גוף היוגה
אלו הם בעצם שמונה שלבים שיש ללמוד ולתרגל לפי הסדר המוצג כדי להבריא ולאמן את הגוף, המחשבה והנפש כדי להגיע למצב סמדהי. דרך זו נקראת בפי פטנג'לי גם: אשטנגה יוגה והיא המודגשת, המקיפה והמדוברת ביותר מבין כל דרכי התרגול שפטנג'לי מתאר.
שלושת השלבים האחרונים שונים במהותם מהאחרים, באינטנסיביות הריכוז הנדרשת מהמתרגל ובחיבור האינטגרלי שביניהם. פטנג'לי קורא לחיבור הזה: סמיימה. (Samyama)
גביע דייוויס 2005
גביע דייוויס 2005 הייתה התחרות ה-94 במניין מאז ייסוד התחרות. לתחרות נרשמו 130 נבחרות. התחרות נערכה בחסות חברת BNP פריבה.
מחזיקת הגביע נקבעה במשחקי הבית העליון בו נכללו 16 נבחרות. יתר הקבוצות שובצו בבתים אזוריים (בית אירופה/אפריקה, בית אמריקה ובית אסיה/אוקיאניה). הבתים האזוריים חולקו לתת-הבית העליון ו-3 תתי-הבית התחתונים תוך הסדרת העברות בינם. הקבוצות החזקות של הבתים האזוריים (4 מבית אירופה/אפריקה, 2 מבית אמריקה ו-2 מבית אסיה/אוקיאניה) קיבלו זכות להתמודד נגד 8 קבוצות של הבית העליון על העלייה לבית העליון.
רמינגטון MSR
מבנה ותכנון
הרמינגטון MSR הוא רובה צלפים בריחי מודולרי הבנוי סביב שלדת סגסוגת אלומיניום ומערכת מכלולים וקנים הניתנים להחלפה מהירה. ידית האחיזה היא דמוית אקדח והקת היא שלדית ומתכוונת כדי לאפשר ליורה התאמה אישית מרבית. מתפסי הרובה כוללים מסילות טקטיות שמאפשרות התקנה מהירה של עזרים טקטיים כגון כוונת טלסקופית, דורגל, ציין לייזר ועוד.
גביע דייוויס 2005
כבר בסיבוב הראשון משתתפות משחק הגמר של תחרות 2004 נבחרת ארצות הברית ונבחרת ספרד הפסידו לנבחרות שבהמשך התחרות הגיעו למשחק הגמר. המשחק על התואר התקיים בין נבחרת קרואטיה לבין נבחרת סלובקיה בברטיסלאבה. נבחרת קרואטיה ניצחה בתוצאה 2:3 וזכתה בגביע בפעם הראשונה בתולדותיה.
רמינגטון MSR
מבנה ותכנון
הרובה תומך במספר קליברים:
גביע דייוויס 2005
העברות לקראת שנת 2006
בעקבות המשחקים בין 8 נבחרות שהפסידו בשלב המוקדמות של הבית העליון לבין הקבוצות שעלו מהבתים האזוריים:
רמינגטון MSR
מבנה ותכנון
הרובה מדויק למדי, בקליבר 0.338 לפואה מגנום עם תחמושת Barnes & ATK במשקל 300 גריין השיג הרובה דיוק ממוצע של 0.7 דקת קשת (MOA) במרחק 1,000 מטר.
גביע דייוויס 2005
ישראל בגביע דייוויס
בתחרות שנת 2005, נבחרת ישראל שיחקה בבית האזורי אירופה/אפריקה-1. במשחקה הראשון היא שובצה נגד נבחרת בריטניה.
רמינגטון MSR
מבנה ותכנון
בנוסף לצליפה בטווח רחוק, הרובה נועד להיות גם חודר שריון. אחת הדרישות במכרז הייתה היכולת לחדור אפוד מגן מרמה IV בטווחים של עד 400 מטר, וכן לחדור 9.5 מ"מ פלדה הומוגנית בטווחים של עד 800 מטר.
היסטוריה
הרמינגטון MSR תוכנן ב-2009 עבור מכרז USSOCOM Precision Sniper Rifle לרובה הצלפים העתידי של צבא ארצות הברית וב-7 במרץ 2013 הוכרז כמנצח. בעקבות הזכייה קיבלה חברת נשקי רמינגטון הזמנה של 5,150 רובים במחיר כולל של 79.7 מיליון דולר שכלל בנוסף לרובה עצמו גם משתיק קול לכל קנה וכן 4,696,800 כדורים כתחמושת לרובים אלו. החוזה נחתם ב-12 בספטמבר 2013. את הייצור מבצעת רמינגטון באמצעות חברת הבת Remington Defense וקבלני משנה.
גביע דייוויס 2005
ישראל בגביע דייוויס
בעקבות ההפסד נבחרת ישראל שיחקה נגד נבחרת זימבבואה.
בעקבות הניצחון נבחרת ישראל נותרה בבית אירופה/אפריקה-1 גם בשנת 2006.
רמינגטון MSR
היסטוריה
נכון ל-2015, התוכנית של צבא ארצות הברית היא להחליף את רובי ה-M2010 ESR (רובי רמינגטון M24 משודרגים בקליבר 0.300 וינצ'סטר מגנום) ואת רובי ה-M107 (הגרסה הצבאית לבארט M82A3 בקליבר 0.5 BMG, 12.7x99 מ"מ נאט"ו) ברובי הרמינגטון MSR שישמשו הן לצליפה לטווחים קרובים ובינוניים והן לצליפה לטווחים רחוקים. גם חיל הנחתים של ארצות הברית בוחן את האפשרות להצטייד ברובי הרמינגטון MSR כתחליף לרובי הרמינגטון M40A5 שלו, אם כי מהלך כזה לא סביר שכן הרובה והתחמושת שלו יקרים בהרבה מרובי הרמינגטון M40A5 בקליבר 7.62x51 מ"מ נאט"ו.
כיום משרת הרמינגטון MSR בצבא ארצות הברית תחת השם "Mk 21 PSR".
ב-2019 זכה הבארט MRAD במכרז Advanced Sniper Rifle של פיקוד המבצעים המיוחדים שנועד למצוא רובה צלפים שיחליף את רוב רובי הצלפים ב, בעקבות חוסר שביעות רצות מה-Mk 21. ב-2020 הגיש חיל הנחתים של ארצות הברית בקשה להצטייד בבארט MRAD, ובעקבותיו גם הצבא. הבארט החל להיכנס לשירות בסוף 2021 תחת השם Mk 22 ASR.
אטארי
אטארי (באנגלית: Atari) היא חברה ומותג משחקי וידאו שנוסד בשנת 1972. נכון לשנת 2022 המותג נמצא בבעלות החברה "Atari Interactive", שהיא חברה בת של חברת ההפצה הצרפתית "Atari SA".
היסטוריה
חברת "אטארי" המקורית נוסדה ב־27 ביוני 1972 על ידי נולאן בושנל וטד דאבניי  והייתה חלוצה בתחום משחקי הארקייד, קונסולות משחקי וידאו ביתיות ומחשבים אישיים. היא הובילה בתחומים האלו במהלך שנות השבעים עד אמצע שנות השמונים.
מבנה ארגוני
בשנת 1984, חברת "אטארי" המקורית התפצלה, ומחלקת הארקייד של החברה שינתה את שמה ל־"Atari Games". חברת "Atari Games" קיבלה את הזכויות להשתמש בסמליל המותג, שעוצב על ידי ג'ורג' אופרמן, ועל משחקי הארקייד של החברה. כמו כן, היא קיבלה את הזכויות למשחקי הארקייד המקוריים של החברה שיצאו לשווקים בין השנים 1972 – 1984.
מחלקת הציוד האלקטרוני של החברה נמכרה לחברת "Tramel Technology" בעקבות כן שינתה החברה את שמה ל־"Atari Corporation". בשנת 1996 חברת "Atari Corporation" התמזגה לתוך יצרנית הכוננים הקשיחים "JT Storage".
בשנת 1998, רכשה חברת "Hasbro Interactive" את "Atari Corporation" מ־"JT Storage", והקימה חברה חדשה בשם "Atari Interactive". בהמשך, בשנת 2001 רכשה חברת "Infogrames Entertainment SA" את "Hasbro Interactive" ושינו את שמה ל־"Infogrames Interactive". לבסוף, בשנת 2003 חברת "Infogrames Entertainment SA" שינתה את שם החברה ל־"Atari Interactive".
החברה אשר נושאת כיום את השם "AtariSA" נוסדה במקור בשנת 1993 תחת השם GT Interactive. לאחר שחברת "Infogrames Entertainment SA" רכשה בשנת 1999 את "GT Interactive" היא שינתה את שמה ל־"Infogrames Inc". לאחר ש־"Infogrames Entertainment SA" רכשו את "Hasbro Interactive" החלה חברת הבת שלהם "Infogrames Inc" להשתמש לסירוגין בשם המותג "אטארי" עבור כותרים נבחרים. בשנת 2003 רכשה חברת "Infogrames Inc" את השם והסמליל של "אטארי" מחברת "Atari Interactive" ושינתה את שמה ל"AtariSA". ב־11 באוקטובר 2008, השלימה חברת "Infogrames" את הרכישה של "Atari Inc", מה שהפך אותה לחברת בת בבעלות מלאה.
home pong
הקונסולה הראשונה שאטארי פיתחה הייתה ה־home pong, בשנת 1975. זו הייתה קונסולה ביתית שבה היה מובנה משחק אחד בלבד – פוֹנְג (”pong“). המשחק והקונסולה שאבו השראה מקונסולת האודיסיאה של חברת מגנבוקס, שהכילה משחק טניס מובנה שהיה דומה מאוד לפונג. הקונסולה נמכרה ביותר מ־150,000 יחידות.
ATARI 2600
בעקבות ההצלחה של קונסולת ה־home pong. אטארי שחררו בשנת 1977 את האטארי־2600. זו הייתה הקונסולה הראשונה של החברה שהשתמשה בכרטיסי משחק, ופותחו בעבורה יותר מ־500 משחקים שונים. הקונסולה הגיע עם שני ג'ויסטיקים, שתי דוושות משחק, וכרטיס משחק אחד, בדרך כלל combat.
המתחרה העיקרית לקונסולה זו הייתה קונסולת ה־Channel F שמכרה ב־350,000 יחידות. אך, אטארי שלטו בשוק והקונסולה נמכרה במעל ל־30 מיליון יחידות, במחיר של כ־200 דולר ליחידה.
בין המשחקים המפורסמים שיצאו לקונסולה היו Space Invaders, Pitfall! , אי.טי. - חבר מכוכב אחר ודונקי קונג של נינטנדו. בנוסף, יצאה לאטארי 2600 גרסה של משחק הארקייד פק-מן, אך היא הכילה באגים רבים, ולא ענתה על ציפיות המעריצים.
ATARI 400 ו־ATARI 800
בשנת 1979, שווקו זוג המחשבים ATARI 400 ו־ATARI 800, שהיו הראשונים שאטארי פיתחה, ושפעלו בטכנולוגיית 8 ביט. המתחרה העיקרי שלהם היה המחשב apple 2, שהציג את כל משחקי האטארי 2600 ברזולוציה ובאיכות שמע טובים יותר.
שני הדגמים היו יקרים והגיעו לשווי של 1000 דולר ליחידה, אך נחשבו להצלחה מסחרית. אטארי מכרה כמיליון יחידות מכל דגם.
ATARI 5200
בשנת 1982, אטארי שחררה את קונסלת הדור השני שלה, האטארי־5200, שביצועיה היו דומים לביצועיהם של מחשבי האטארי 400 ו־800. הקונסולה הגיע עם ג'ויסטיק אנלוגי שהיה חדשני ביחס לתקופתו. לקונסולה זו שוחררו 69 משחקים בלבד, שחלקם נוצרו על סמך משחקים מקונסולת האטארי־2600.
קריסת תעשיית המשחקים בשנת 1983, פגעה במכירות הדגם. אטארי מכרה כמיליון יחידות בלבד.
ATARI 7800
בשנת 1986, אטארי שחררו את קונסולת הדור השלישי שלהם, האטארי־7800, בשתי גרסאות שונות – אחת לשוק האירופאי, ואחת נוספת לשוק האמריקאי. בקונסולה הזאת, בנוסף למשחקים החדשים שפותחו בעבורה, הייתה תאימות לאחור לכל המשחקים שפותחו לקונסולות הקודמות, שעודדה מעריצים וותיקים יותר לרכוש את הקונסולה.
הקונסולה נחשבה ריווחית, ומכרה כ־3.8 מיליון יחידות.
שיווק המשחקים מחדש
בשנת 2022 הכריזה החברה על 50: The Anniversary Collection שתהיה חבילת אוספים של המשחקים הנמכרים ביותר לקונסולות האטארי, האוסף יגיע לכל קונסולות ה-Xbox, ה-PlayStation, המחשב האישי ו-Switch. האוסף כלל חלק נכבד מהמשחקים שאותם פיתחה אטארי במשך עשרות שנים, יותר מ-90 משחקים בסך הכל, שבתוך האוסף המכסה תקופה ארוכה כל כך, ישנם משחקים שיראו פרימיטיביים לחלוטין מדור ה-Atari 2600, ולצידם משחקים תלת-ממדים שיראו כמעט מודרניים, שפותחו עבור קונסולות מתקדמות יותר כדוגמת ה-Jaguar וה-Lynx הניידת, בנוסף למשחקים הקלאסיים, יכלול האוסף גם חמישה משחקים חדשים לגמרי שפותחו בהשראת המשחקים הנוסטלגיים, מאוחר יותר באותה שנה יצאה קולקציית המשחקים לשוק וזכתה לביקורות חיוביות
המתווך (סרט, 2015)
המתווך (באנגלית: The Go-Between) הוא סרט דרמה רומנטית בריטי משנת 2015 המבוסס על הרומן "The Go-Between" מאת אל פי הארטלי. הסרט צולם בבית אנגלפילד בברקשייר. הרומן עובד גם לסרט קולנוע בשנת 1971 בשם המקשר בבימויו של ג'וזף לוסי.
תקציר עלילה
ליאו, אדם מבוגר חוזר למקום בו בילה בקיץ של שנת 1900 כאורח של משפחתו האמידה של חברו ללימודים, מרקוס מודסלי. במסעו נזכר ליאו באירועים שהתרחשו בביקור המקורי, במהלכם חגג את יום הולדתו ה-13. באותו ביקור הוא התאהב באחותו הגדולה של חברו מריאן, ששאיפות משפחתה היו שהיא תתחתן עם בעל האחוזה העשיר, ויקונט טרימינגהם.
בזמן שהותו של ליאו בבית משפחת מודסלי, חברו מרקוס אני מרגיש בטוב. ליאו שנותר חסר מעש, מתחיל להעביר הודעות בין מריאן לבן טד ברג'ס, חוואי צעיר הגר בקרבת מקום. בתחילה הוא אינו מודע למשמעות המסרים, אבל לאט לאט הוא מתחיל להבין את חשיבותם, כשהוא נלכד בשורה של אירועים שאין לו שליטה בהם. כמבוגר, כל מה שקרה באותו קיץ, והזכרונות שאותם דיכא מאז, מתחילים להתבהר. בסוף מסעו, ליאו המבוגר פוגש את מריאן ואת הנכד שלה שמתנכר אליה. מריאן משכנעת את ליאו להיות המתווך פעם נוספת ואחרונה.
קבלה וביקורת
ג'ספר ריס מהדיילי טלגרף נתן לסרט חמישה כוכבים מתוך חמישה. הוא כתב שהסרט "המתווך" נותר נאמן לסיפורו של ל"פ הארטלי, ושיבח את משחקו של הילד ג'ק הולינגטון.
סם וולאסטון כתב בעיתון הגרדיאן שהוא העדיף את העיבוד של ה-BBC על הסדרה "אחוזת דאונטון" ששודרה באותה עת בערוץ אחר.
בית מנוחה
סדור בית מנוחה הוא סדור לשבת וספר הלכה שחיבר רבי יהודה שמואל אשכנזי. הספר הוא השני בסדרת ספרי הבתים אחרי סדור בית עובד. כקודמו, הספר משובץ בהלכות רבות על סדר התפילה, וכולל גם הלכות שבת, קריאת התורה, כתיבת סת"ם והלכות סעודה וברכות.
מטרת החיבור
כמו בית עובד, הספר נועד להנגיש למתפלל את כל הדינים הנצרכים לו באותה שעה:
מהדורות
לספר יצאו מהדורות רבות, וביניהם:
ראו גם
בית עובד (סדור)
יחסי כף ורדה–שווייץ
יחסי כף ורדה–שווייץ הם היחסים הדיפלומטיים הרשמיים שבין הרפובליקה של כף ורדה לבין הקונפדרציה השווייצרית.
היסטוריה
בין הרפובליקה של כף ורדה לבין הקונפדרציה השווייצרית מתקיימים יחסים דיפלומטיים רשמיים.
שווייץ הכירה בעצמאותה של הרפובליקה של כף ורדה מפורטוגל ב-5 ביולי 1975, אותו היום בו הוכרזה העצמאות. שתי המדינות כוננו לראשונה את יחסיהן הדיפלומטיים הרשמיים לאחר חמש שנים של מגעים דיפלומטיים בלתי רשמיים של שווייץ עם המדינה הצעירה, ב-1980.
בין 1987 לבין 1991 נחתמו בין שתי המדינות הסכמים בנושאים: שיתוף פעולה טכנולוגי, שירותי תחבורה אוויריים והגנה על השקעות. ערך הסחר שבין שווייץ לכף ורדה נשאר צנוע וקטן. בין 1976 לבין 2006 סיפקה שווייץ עזרה הומניטרית למדינה הצעירה בנושאים שונים (לדוגמה, חינוך, קיום בן-קיימא, חקלאות, תיירות ומזון).
ממלכת אויו
רקע והתפתחות
על פי המסורת, ממלכת אויו הוקמה על ידי האב הקדמון של עמי היורובה, אוראנמיאן. עובדה זו תרמה לחוזקה של הממלכה. בירתה הראשונה של הממלכה הייתה אויו אילה (Oyo Ile) ששכנה במרחק 450 ק"מ מהחוף. הממלכה החלה להתחזק בעקבות השימוש בסוסים שהגיעו ממדינות ההאוסה מצפון במאה ה-16. חיל פרשים חזק אפשר לה כיבושים רבים באזורים שמדרום לה. כיבוש עיר החוף ווידה (Whyda) אפשר את השתלבותה של אויו בסחר הטרנס-אטלנטי.
מבנה מדיני
מלך האויו נקרא אלפין (Alaafin) והוא נחשב לנציג הכוחות העל טבעיים עלי אדמות. בנוסף, פעלה גם מועצת האויו מסי (מועצת ראשי משפחות עיר הבירה), בראשה עמד הבשורון (Bashorun), שהיה גם מפקד הצבא. האויו מסי היוו כוח מאזן ומגביל לכוחו של המלך. המלך ומפקד הצבא נבחרו על ידי המועצה, ובכוחה היה להדיח את המלך על ידי דרישה להתאבדותו. המועצה יכלה להביע את התנגדותה להחלטות המלך על ידי היעדרות מטקסים ודחיית תפקידים שהוצעו לחבריה.
צבא
עוצמתה הצבאית של ממלכת אויו נבעה מחיל הפרשים שלה. לוחמיה השתמשו בעיקר בחצים וקשתות, חרבות וחניתות. לצבא לא היה צורך ברובים. חיל הפרשים נועד לא רק לכיבושי שטחים אלא גם לפשיטות שנועדו לחטיפות של מקומיים לצורכי סחר עבדים. העובדה שהבשורון היה אחראי על הצבא גרמה למתחים ששררו בין האלפין לבשורון, ובעקבותיהם גם התפוררה הממלכה.
דת
ממלכת אויו קיימה את פולחן עמי היורובה. בין האלים להם סגדו היו שנגו (Shango) אל הרעם ואוגון (Ogun) אל הברזל. מרכז הפולחן היה באיפה (Ife), שם ישב כהן הדת "האוני" (Oni). לפי אמונתם, עם מותו, עובר האדם לעולם הבא, ממנו הוא מסוגל להשפיע על העולם הזה. על מנת לפייס את המתים, נהגו להקריב קורבנות בקברי בני משפחה.
מבנה כלכלי
מיקומה של הממלכה, מדרום לערבה ובגבול הצפוני של אזור היער, סייע בהתפתחותה הכלכלית והצבאית. אויו הייתה למרכז מסחרי שקישר בין הסחר הטרנס-סהרי לסחר הטראנס אטלנטי. בנוסף, מיקומה גרם לה להיות חשופה להשפעות מן הצפון וליישמן (לדוגמה – חיל הפרשים של צבאה וחדירת דת האסלאם לתוך האימפריה).
כלכלתה של אויו התבססה על סחר חליפין. תמורת עבדים, קיבלה מאירופה נשק, אריגים, ברזל, חוטי נחושת ואגוזי קולה. התבססות כלכלתה על סחר עבדים היוותה סיבה עיקרית להתמוטטותה.
התמוטטות הממלכה
לקראת סוף המאה ה-18 נחלשה ממלכת אויו. כוחה הצבאי ירד בעקבות בעיות בתחזוקת הסוסים. בנוסף, ביטול סחר העבדים בשנת 1807 גרם להיחלשות כלכלית. גורם נוסף להתפוררות הממלכה היה חוסר היציבות השלטונית שנבעה ממתחים ששררו בין האלפין לבשורון ולאויו מסי. אלו הביעו אי אמון במלך ודרשו את התאבדותו בהתאם למסורת. כמו כן, מלחמות וכיבושים מבחוץ פוררו את הממלכה. במאה ה-18 אירעו מספר מרידות בתוך הממלכה; ערי היורובה ניצלו את חולשת האויו, השתלטו על הסחר באזור החוף וכך התחזקו כלכלית והשתחררו משלטונה. האירוע שגזר את דינה של הממלכה היה, כיבושה של עיר הבירה בידי הפולאני כחלק ממסעות הג'יהאד. עיר הבירה עברה לאיבדן (Ibadan), כ-120 ק"מ דרומה ועימה נדדו השלטון ופליטי העיר. מעבר זה סימן את סופה של הממלכה.
שגעון של אבא
שגעון של אבא הוא סרט קומדיה ישראלי משנת 1981 בבימויו של אלי שגיא שגם כתב את התסריט, עם גבי עמרני בתפקיד הראשי.
תקציר העלילה
עזריאל לוי (גבי עמרני) הוא בעל מוסך הנוסע לעבודתו במכונית מרופטת ומתפרקת. בביתו גרים בנו הסטודנט מיכה (רפי טיילור) ואשתו אביבה (ג'ודי פאר). עזריאל רב כל הזמן עם מיכה שלא מסוגל לפרנס את עצמו ומכנה אותו "פופאי". אתי אשתו (שושיק שני) מנסה לפשר ביניהם.
לעזריאל יש בן בארצות הברית בשם יוסי (ששי קשת) אותו שלח ללמוד אקונומיה שהוא מבטא "אקונומיקה". יוסי מגיע לבית הוריו ביחד עם חברתו אנדורה (קרוליין לנגפורד). עזריאל שציפה לקבל את יוסי כדוקטור מכובד לכלכלה, רואה שלפניו בחור היפי מצויד בגיטרה ומדבר כל הזמן על סמים ואהבה חופשית.
אביבה ממררת למיכה את החיים כי אינה יכולה להרות. היא מקבלת תשובת בדיקת הריון חיובית אך שמחתה נפסקת כשמתברר שהתשובה מיועדת לאתי המבוגרת...
בינתיים מגיע יוסי למוסך ומתאהב במזכירה ענת (טלי גולדברג) אך היא אינה מתלהבת ממנו. יוסי מביא לה לניסיון כדור אל אס די ושם אותו בכוס מים אך באותו רגע מגיע עזריאל, יוסי בורח ועזריאל שותה את הסם ונכנס לטראנס. הוא עולה עד לגג המוסך, מתיישב על מוט ומתחיל לצחוק על כל הנוכחים ומכנה אותם "מקקים", מכריח אותם לרקוד ביחד עם אנשי צוות אמבולנס שהגיעו לפנות אותו.
בסוף הסרט נראית המשפחה המאושרת של עזריאל ואתי עם התאומים, יוסי וענת, מיכה ואביבה עם ילדיהם כשאנדורה מביטה עליהם מהצד.
אסתר הארט
אסתר הארט (בהולנדית: Esther Hart; נולדה ב-3 ביוני 1970) היא זמרת הולנדית.
ביוגרפיה
הארט נולדה בעיירה אפה (Epe) שבחלדרלנד.
ב-2003 הייתה אמורה להשתתף בתחרות הבריטית "שיר עבור אירופה" לבחירת נציגותה באירוויזיון עם השיר "Wait for the Moment" ובאותה שנה גם השתתפה בפסטיבל השירים של הולנד, עקב העניין שלא יכלה להשתתף בקדמים עבור שתי מדינות שונות היא פרשה מהתחרות הבריטית.
היא זכתה בפסטיבל השירים ההולנדי עם השיר "One More Night", היא ייצגה את הולנד באירוויזיון בלטביה והייתה במקום ה-13.
היא הציגה את תוצאות הניקוד של הולנד באירוויזיון 2004 ובאירוויזיון 2008.
ב-2008 ישנה מרצונה לילה בכלא וזאת כחלק מפעולת צדקה וזאת מטעם ארגון "Exodus Foundation" המסייע לאסירים לשעבר להשתקם ולאמץ אורח חיים רגיל.
מ-1992 היא מנהלת מערכת יחסים עם הגיטריסט אראם קרסברגן, הם הורים לבת ובן ומתגוררים ברוטרדם.
אבא שאול (תנאים שונים)
אַבָּא שָׁאוּל היה שמם של תנאים אחדים נוספים מלבד אלו המוכרים כאבא שאול סתם וכאבא שאול בן בטנית. דברי אגדה והלכה אחדים נמסרו בשמם של תנאים נוספים אלו, אך בשל שינויי נוסחאות במקורות שלפנינו מדברי חז"ל שוררת אי-בהירות לגבי שמם המדויק, תקופת פעילותם וייחוס מדויק של מאמרים לאומריהם. לגבי חלק מהם עלתה השערה לזיהוי עם תנא בשם אבא שאול בן ננס.
התנאים שנקראו בשם זה
לפי ערכו באנציקלופדיה אוצר ישראל חי אחרי אבא שאול סתם.
ברית טורגאו
ברית טורגאו (בגרמנית: Torgauer Bund) נחתמה בין שליטים פרוטסטנטיים שהיו נסיכים בוחרים באימפריה הרומית הקדושה, בהם פיליפ הראשון, רוזן הסן ויוהאן, הנסיך הבוחר מסקסוניה, ב-1525. זאת הייתה למעשה הברית הראשונה בין פרוטסטנטים. מטרת הברית הייתה התנגדות להחלטת וורמס, מעט אחרי הדיאט הקיסרי של שפייר וכתגובה לברית דסאו. מכיוון שלנסיכים שחתמו על הברית לא היה כוח צבאי משמעותי, הברית לא הצליחה להשיג כוח פוליטי או דתי משמעותי.
שורשי הברית בהסכמים ראשוניים בין שני הנסיכים שהושגו בעיר גותה ושנחתמו מאוחר יותר בעיר טורגאו בסקסוניה, מושב בית וטין.
ב-1531 נחתמה ברית שמלקלדן, שהייתה דומה אבל כללה גם צבא של 10,000 חיילים ו-2000 פרשים. זו האחרונה שרדה 16 שנים והצליחה להשיג את יעדיה.
אנג'לה אגוילאר
אנג'לה אגוילאר אלווארז אלקלה (באנגלית: Ángela Aguilar Álvarez Alcalá; נולדה ב-8 באוקטובר 2003) היא זמרת אמריקאית.
דיוויזיית השריון השמינית (ארצות הברית)
היסטוריה
הדיוויזיה הוקמה ב-1 באפריל 1942 בפורט נוקס, מתוך אלמנטים "עודפים" של דיוויזיות השריון ה-4 שאורגנה מחדש, וכמפקדה הראשון מונה ויליאם גריימס. לאחר מכן עברה הדיוויזיה למחנה פולק, לואיזיאנה, ובהמשך השתתפה בתמרוני לואיזיאנה.
אנג'לה אגוילאר
2012–2017: תחילת הקריירה
בינואר 2018, אגוילאר ומשפחתה פתחו בסיבוב הופעות בסגנון רכיבה-מוזיקלי שזכה לכינוי "Jaripeo Sin Fronteras". אגוילאר ליוותה את אביה, פפה, את דודה, אנטוניו ואחיה, לאונרדו אגוילאר.
2018–הווה: Primero Soy Mexicana ו-Mexicana Enamorada
ב-2 במרץ 2018, אגוילאר הוציאה את אלבום הסולו הראשון שלה, Primero Soy Mexicana, בהפקת אביה, פפה. האלבום כלל 11 שירי רנצ'רה ידועים שבוצעו בעבר על ידי זמרים בולטים מקסיקניים. בספטמבר 2018, אגוילאר הייתה מועמדת לתגלית השנה ואלבומה, Primero Soy Mexicana היה מועמד לאלבום הראנצ'רו/מריאצ'י הטוב ביותר בטקס פרסי הגראמי הלטיני ה-19. בדצמבר 2018, אלבומה של אגוילאר, Primero Soy Mexicana, היה מועמד לפרס גראמי לאלבום המוזיקה המקסיקנית האזורית הטובה ביותר.
בינואר 2020, אגוילאר הוציאה אלבום מחווה לזמרת האמריקאית, סלינה, בשם Baila Esta Cumbia. בספטמבר 2021 היא הוציאה את אלבומה השלישי, Mexicana enamorada. באפריל 2021 היא הוציאה את "En Realidad", הסינגל הראשון מתוך אלבום האולפן השלישי שלה.
נכון למאי 2023, היא צברה כ-322.8 מיליון השמעות בפלטפורמות הסטרימינג.
טורקיסטן (עיר)
טורקיסטן (בקזחית: Түркістан; באוזבקית: Turkiston; ברוסית: Туркестан - טורקסטן) היא עיר בדרום קזחסטן השוכנת ליד נהר הסיר דריה ובירתו של המחוז הקרוי על שמה. היא ממוקמת 160 ק"מ צפון־מערבית לשימקנט, על נתיב מסילות טרנס-אראל בין קזילאורדה בצפון לטשקנט בדרום. על פי אומדן רשמי מתאריך 1 באוקטובר 2022 אוכלוסיית העיר מונה 218,331 בני אדם.
היסטוריה
טורקיסטן נמנית עם הערים ההיסטוריות של קזחסטן. נחשפו בה עדויות ארכאולוגיות שהמוקדמות בהן מקורן במאה הרביעית לספירה.
היא הייתה למרכז סחר לאחר דעיכתה של אורטר, עיר מימי הביניים שחורבותיה שוכנות על גדת הסיר דריה הדרום־מזרחית. במשך מרבית תקופת ימי הביניים וראשית העת החדשה נודעה העיר בשמות "יאסי" או "שאבגר", ולאחר המאות ה-16 וה-17 בשמות "טורקיסטן" או "חזרט"; שני השמות מקורם בתואר "חזרט-י טורקיסטן", שמשמעותו המילולית "הקדוש (או המבורך) של טורקיסטן", שמתייחס לקוז'ה אחמט יסאווי, השייח' הסופי מטורקיסטן, שהתגורר בה במהלך המאה ה-11 ושקבור בעיר.
בשל השפעתו הרבה של קוז'ה אחמט יסאווי על העיר והנצחתו בה, הפכה טורקיסטן למרכז רוחני ומרכז ללימוד האסלאם בעבור תושבי הערבות הקזחיות. בשנות ה-90 של המאה ה-14 הקים טימור לנג, שליט האימפריה הטימורית, מאוזוליאום רב-מידות מעל קברו של אחמט יסאווי, שנותר עד היום כאחד מהמונומנטים האדריכליים החשובים של קזחסטן, שצויר על גב השטרות הלאומיים של קזחסטן עד שנת 2006.
אתרים היסטוריים חשובים אחרים בעיר הם בית מרחץ מימי הביניים וארבעה מבני מאוזוליאום אחרים, אחד מהם מוקדש לנכדתו של טימור לנג ושלושת האחרים לח'אנים קזחים.
לפני שהרוסים הגיעו לאזור במאה ה-19, שכנה טורקיסטן על הגבול עם תרבות נווה המדבר של טראנסאוקסאניה הפרסו-אסלאמית בדרום, ועל הגבול עם חבל העמים הנוודים הטורקו-מונגולים שבערבות בצפון. היו תקופות שבהן הייתה מרכז פוליטי סמלי של קזחסטן, אך בראשית המאה ה-19 כבר הייתה לעיר גבול שולית, תחת שלטון הח'אנים האוזבקים, לאחרונה תחת ח'אנות קוקנד.
כאשר נפלה טורקיסטן לידי הרוסים ב-1864, היא נכללה באובלסט סיר דריה שתחת המושל הכללי של טורקסטן הרוסית. כאשר נפל משטר הצאר ב-1917-18 נכללה העיר לתקופה קצרה ברפובליקה הסובייטית הסוציאליסטית האוטונומית טורקסטן לפני שנכללה ברפובליקה הסובייטית הסוציאליסטית הקזחית ב-1924.
עלייה לרגל
העיר מושכת אלפי עולים לרגל בשנה. לפי מסורת מקומית, שלושה עולים לרגל לטורקיסטן שקולים לחג' אחד למכה. העיר נודעה בכינוי "המֶכָּה השנייה של המזרח", דימוי שסייע לעצב את הזהות הרוחנית של המוסלמים בקזחסטן. עם זאת, אין תמיכה בקוראן או בחדית' לקדושת המקום או לכך ששלושה עולים לרגל לטורקיסטן שקולים לחג' אחד למכה.
משטרת הלסינקי
משטרת הלסינקי (בפינית: poliisilaitos Helsingin) היא מחלקה במשטרת פינלנד מעיר הבירה הלסינקי. אחריותה כוללת אכיפת החוק ושירותי אבטחה לעיר. במשטרת הלסינקי עובדים קרוב ל-1,600 איש. בשל מעמדה של הלסינקי כבירת המדינה, משטרת הלסינקי היא הגדולה והבולטת במדינה.
היסטוריה
המשטרה הוקמה בשנת 1826 בהוראת בכירים באכיפת החוק בדוכסות הגדולה של פינלנד, שהייתה ממשלה אוטונומית פינית של האימפריה הרוסית. במרץ 1882, המשטרה מומנה באופן זמני והיו רק ארבעה סוסים פנויים לסיורים קבועים.
כמה שנים מאוחר יותר, אלכסנדר השלישי ביקר בהלסינקי בביקור רשמי שהעניק למשטרה יותר משני סוסים. כח המשטרה גדל בסופו של דבר לאט. בתחילת המאה העשרים, למשטרת העיר הייתה יכולת לסייר בעיר כולה, כולל שטחי הפארק והיער הנרחבים של שכונת Tölö.
המשטרה גם סיפקה אבטחה לאירועים רבים, כגון הפסטיבל העולמי השמיני של נוער וסטודנטים בשנת 1962 ופסגת הלסינקי בשנת 2018.
הטופולוגיה הקו-מנייתית
הטופולוגיה הקו-מנייתית (cocountable topology) על קבוצה נתונה היא הטופולוגיה בה הקבוצות הסגורות הן הקבוצות בנות המנייה (והקבוצה כולה). היא נקראת כך משום שקבוצה אשר משלימהּ הוא בן מנייה נקראת קבוצה קו-מנייתית (cocountable).
הגדרה
תהי X קבוצה נתונה. נגדיר עליה את הטופולוגיה הבאה:
זו אכן טופולוגיה; כדי להוכיח זאת, נוכיח את התכונות המקבילות על אוסף הקבוצות הסגורות:.
טופולוגיה זו מכלילה במובן מסוים את הטופולוגיה הקו-סופית, בה הקבוצות הסגורות הן הסופיות (והקבוצה כולה).
תכונות
כל קבוצה X עם הטופולוגיה הקו-מנייתית היא לינדלוף (מרחב בו לכל כיסוי פתוח קיים תת-כיסוי בן מנייה), אך איננה קומפקטית אלא אם X סופית.
אם הקבוצה איננה בת מנייה, המרחב קשיר מסילתית ואף קשיר מסילתית מקומית.
המרחב מקיים את אקסיומת ההפרדה הראשונה, אך בדרך כלל איננו האוסדורף: זה קורה אם ורק אם X עצמה בת מנייה, ואז הטופולוגיה היא דיסקרטית. בכל זאת, הגבולות של סדרות בה יחידים, שכן היא דיסקרטית סדרתית (כלומר, הסדרות היחידות המתכנסות בה הן הקבועות לבסוף).
יעקב בטאן
הרב שמואל יעקב בטאן (אבטאן, אביטן) (לפני ה'תקע"ב, 1812 - כ"ט ניסן ה'תרל"ב, 7 במאי 1872) היה דרשן, ראש ישיבה, דיין, ופוסק הלכה בעיר מרקש שבמרוקו במאה ה-19.
קורות חייו
נולד במרקש לאביו רבי מרדכי מחכמי מרקש ומקובל. שמו היה 'יעקב' ובתקופה מסוימת הוסיפו לו את השם 'שמואל'. משפחת בטאן הייתה אחת מהמשפחות שהחזיקו בשררת השחיטה בעיר. למד עם רבי מרדכי הצרפתי בישיבתו של רבי משה רוזיליו והיה תלמיד חבר שלו.
במקביל, עמד בראשות ישיבה במרקש, שבה למדו את סוגיות התלמוד בעיון מבין תלמידיו בישיבה נמנה רבי אלעזר הלוי. בין השנים ה'תרכ"ו - ה'תרכ"ט קיים קשרי מכתבים עם הרב יעקב אטלינגר מגרמניה, בעל "ערוך לנר", שהעביר כספים מתורמים באשכנז לישיבתו של רבי יעקב.
רבי יעקב נמנה עם הרבנים האחראים על הסמכת שוחטים.
רבי יעקב היה עשיר ונכסיו כללו בית מהודר בין שתי קומות המכיל שמונה דירות שהיה נקרא על שמו "בית ר' יעקב אביטן", כאשר הקומה הראשונה שימשה לבית כנסת בית מדרש ולחדרי שיעורים. הרחוב שבו נמצא הבית נקרא "ר' יעקב אביטן".
המשורר רבי יעקב אלכאבאש כתב פיוט לכבודו של רבי יעקב בטאן בחייו.
נפטר בכ"ט בניסן ה'תרל"ב.
משפחתו
נשא את אסתר בת ר' יוסף בן מכלוף בוחיון. . אסתר אשתו נפטרה בכ"ה במרחשון ה'תר"ב. אחר פטירתה נשא אשה שנייה. לרבי יעקב היו שלשה בנים שנמנו עם חכמי מרקש, רבי חיים, רבי מאיר ורבי אברהם ובת אחת. נכדו היה הרב מרדכי אסבעוני (סיבוני), מחכמי מרקש מחבר ספר פרשת מרדכי.
מייה מרטינה
ביוגרפיה
מרטינה נולדה במוסטאר למשפחה המשתייכת ללאום הקרואטי במדינה.
בגיל שלוש זכתה בתחרות זמרה לילדים ובגיל שש עשרה השתתפה בתחרות מוזיקה בסרייבו.
ב-2003 נבחרה לייצג את בוסניה והרצגובינה באירוויזיון עם השיר "Ne brini" שם הייתה במקום ה-16.
באירוויזיון 2004 מסרה את תוצאות הניקוד מבוסניה הרצגובינה.
ב-2005 ניסתה לייצג את מדינתה בפעם השנייה באירוויזיון אך בתחרות הלאומית לא זכתה והגיע למקום ה-5.
היא ארגנה מדי שנה אירוע מיוחד במהלך יריד שנערך במוסטר, עיר הולדתה.
בנוסף למוזיקה היא עבדה כעיתונאית ומגישת טלוויזיה במדינתה, היא שימשה תקופה גם כדוברת משרד התיירות של בוסניה והרצגובינה.
שנת חיים מתוקננת לאיכות
שנת חיים מתוקננת לאיכות - Quality-adjusted life year) QALY) הוא מדד לערך התוצאות הבריאותיות של השקעה של המינהל הציבורי.
ה-QALY משמש גורמים שונים בישראל ובמדינות רבות אחרות לשם תיעדוף השקעות בתחומים מגוונים, החל מסל הבריאות וההחלטה אילו פרוצדורות ותרופות ייכנסו לסל, דרך החלטות בנושא השקעות תשתית בבטיחות בדרכים ועוד.
למשל, בבריטניה תעדוף התרופות מבוסס עליו אבל סל התרופות בישראל אינו מתבסס על המדד.
קיימים ארבעה סוגים עיקריים של הערכות כלכליות של טכנולוגיות ברפואה: ניתוח עלות-מועילות, ניתוח מזעור עלויות, ניתוח עלות–יעילות וניתוח עלות-תועלת. ניתוח עלות-תועלת הוא מקרה פרטי של ניתוח עלות-יעילות שבו התוצא נמדד במונחים של שנות חיים מתוקננות לאיכות.
חישוב QALY
ביסוד החישוב נמצאת ההנחה שבריאות היא פונקציה של אורך חיים ואיכות חיים, והחישוב משלב ערכים אלה למספר אינדקס יחיד. כדי לקבוע QALY, מכפילים את ערך התועלת המשויך למצב בריאותי נתון בשנים שחיו במצב זה.
באופן דומה, חצי שנה חיים בבריאות מושלמת שווה ערך ל 0.5 QALY. למוות נקבע ערך של 0 QALY, ובנסיבות מסוימות ניתן לצבור QALY שליליים כדי לשקף מצבי בריאות הנחשבים "גרועים יותר ממוות".
שקלול ערכי ה"משקל" בין 0 ל-1
השקלול מבין 0 ל-1 מתבצע באמצעות אחת השיטות המוצעות ב- Journal of Health Economics:
פסק זמן (TTO): המשיבים מתבקשים לבחור בין הישארות במצב של בריאות לקויה לתקופה מסוימת, או חזרה לבריאות מושלמת עם תוחלת חיים קצרה יותר.
הימור סטנדרטי (SG): המשיבים מתבקשים לבחור בין הישארות במצב של בריאות לקויה לתקופה מסוימת, או בחירת התערבות רפואית שיש לה סיכוי להחזיר אותם לבריאות מושלמת או להרוג אותם.
סולם אנלוגי חזותי (VAS): הנשאלים מתבקשים לדרג מצב של בריאות לקויה בסולם שבין 0 ל -100, כאשר 0 מייצגים מתים ו 100 מייצגים בריאות מושלמת.
לשיטה זו יש יתרון בכך שהיא הכי פשוטה לשם הצגת השאלה אך יחד עם זאת היא הסובייקטיבית ביותר.
דרך נוספת לקבוע את המשקל הקשור למצב בריאותי מסוים היא שימוש במערכות תיאור סטנדרטיות כמו שאלון EQ-5D של קבוצת EuroQol, שמקטלג מצבי בריאות לפי חמישה ממדים: ניידות, טיפול עצמי, פעילויות רגילות (למשל עבודה, לימוד, שיעורי בית או פעילויות פנאי), כאב, אי נוחות וחרדה, דיכאון.
קיים שימוש בכלי זה בניתוח עלות-תועלת כדי לאמוד את העלות ל- QALY הקשורה להתערבות רפואית.
ניתן להשתמש בפרמטר זה לפיתוח ניתוח עלות-תועלת של כל טיפול. לאחר מכן ניתן להשתמש ביחס עלות-יעילות מצטבר זה (ICER) להקצאת משאבי בריאות, לעיתים קרובות תוך שימוש בגישת סף.
בבריטניה, המכון הלאומי למצוינות בתחום הבריאות והטיפול, המייעץ לשימוש בטכנולוגיות בריאות בתחום שירות הבריאות הלאומי, השתמש לפחות מ-2013 ב- "£ ל- QALY" כדי להעריך את תועלתן של טכנולוגיות רפואיות. בצרפת QALY לא שומש.
יואב עמירם
יואב עמירם (נולד בשנת 1972) הוא קצין צה"ל בדרגת תת-אלוף במילואים ששימש כמפקד בסיס פלמחים של חיל האוויר הישראלי.
ביוגרפיה
עמירם נולד וגדל בקיבוץ גבעת ברנר. התגייס לצה"ל ב-1991 וסיים קורס טיס במגמת מסוקים. פיקד על טייסת החרב המתהפכת, טייסת מסוקי בלקהוק ועל טייסת דורסי הלילה, טייסת מסוקי יסעור. שירת במטה החיל כראש ענף בלהק האוויר וכראש ענף בלהק מבצעי אוויר. שימש ראש מחלקת בטיחות ובקרת איכות (מבק"א).
באוקטובר 2018 מונה למפקד בסיס פלמחים. באוגוסט 2021 סיים את תפקידו.
שילה עבדוס-סלאם
שילה עבדוס-סלאם (באנגלית: Sheila Abdus-Salaam, לבית טרנר; 14 במרץ 1952 – 12 באפריל 2017) הייתה שופטת בבית המשפט העליון לערעורים במדינת ניו יורק. היא הייתה האישה השחורה המוסלמית הראשונה שמונתה לשופטת בערכאה הגבוהה ביותר במערכת השיפוט במדינת ניו יורק, והאישה המוסלמית הראשונה שכיהנה כשופטת בארצות הברית.
ראשית חייה וחינוך
עבדוס-סלאם נולדה בוושינגטון די. סי., שם גדלה למשפחה ממעמד הפועלים, עם שישה אחים ואחיות. היא למדה בבתי ספר ציבוריים בעיר. כאשר חקרה את ההיסטוריה המשפחתית שלה כילדה, גילתה כי סבא רבא שלה היה עבד בווירג'יניה.
עבדוס-סלאם סיימה את לימודי התואר הראשון בברנארד קולג' בשנת 1974, ואת לימודי המשפטים באוניברסיטת קולומביה בשנת 1977. בקולומביה, למדה באותו מחזור עם התובע הכללי של ארצות הברית לעתיד, אריק הולדר.
קריירה משפטית
לפני כהונתה כשופטת, עבדה עבדוס-סלאם כעורכת דין בחברת Brooklyn Legal Services ואף כיהנה כעוזרת התובע הכללי במשרד המשפטים של מדינת ניו יורק ביחידות לזכויות האזרח, נדל"ן ופיננסים. לאחר מכן עבדה בבית המשפט לעניינים אזרחיים של העיר ניו יורק מ-1992 עד 1993. היא מונתה לנשיאת בית המשפט העליון של מחוז ניו יורק מ-1993 ועד 2009, שם היא מונתה לנשיאת היחידה לערעורים, במחלקה המשפטית הראשונה בשנת 2009, על ידי המושל דייוויד פטרסון. היא הייתה סגנית בית המשפט לענייני ערעורים של מחוז ניו יורק מ-2009 ועד קידומה ב-2013.
היא הייתה מועמדת מטעם מושל ניו יורק אנדרו קואומו, ב-5 באפריל 2013, למילוי מקומו של השופט המנוח תיאודור ט. ג'ונס בבית המשפט העליון לערעורים של מדינת ניו יורק. המינוי אושר ללא התנגדות, בהצבעה שנערכה ב-6 במאי 2013.
מותה
עבדוס-סלאם נמצאה מתה ב-12 באפריל 2017. גופתה נמצאה צפה בנהר ההדסון, שעות לאחר שדווח על היעדרותה מביתה, בהארלם. בתום חקירת המשטרה נקבע כי היא התאבדה.